Komisijas atbildes uz ieinteresēto piegādātāju jautājumiem 
Atklātā konkursā
“Zālāju biotopu atjaunošanas un apsaimniekošanas pasākumi NATURA 2000 teritorijā ”Jaunciems””  
(identifikācijas Nr. CAIP 2024/131/LIFE)

1.jautājums:
Vai par pierādāmo dokumentu tiks uzskatīts pretendenta apliecinājums, ka speciālists/i ir darba attiecībās ar pretendentu?
Vai par pierādāmo dokumentu tiks uzskatīts pretendenta apliecinājums, ka ar norādītajiem speciālistiem tiks nodibinātas darba tiesiskās attiecības iepirkuma līguma izpildes gadījumā?
Ņemot vērā, ka pretendentam iepirkuma līgums nav garantēts, bet 3.5.punktā minētā obligātā prasība pieprasa būt darba tiesiskajās attiecībās ar visiem iesaistītajiem speciālistiem iepirkuma līguma izpildē, vēršam Jūsu uzmanību, ka šis nosacījums uz piedāvājumu iesniegšanas brīdi nav korekts, pamatojoties uz Publiskā iepirkuma likuma 2.panta 2.punktu, prasība ir diskriminējoša un konkurenci ierobežojoša.

Atbilde:
Nolikuma 3.5. punkta prasība par speciālista/u darba attiecībām ar pretendentu:  par pierādāmo dokumentu tiks uzskatīts pretendenta apliecinājums, ka ar norādītajiem speciālistiem tiks nodibinātas darba tiesiskās attiecības iepirkuma līguma izpildes gadījumā.

2. jautājums:
Vai šī prasība paredz visu iesaistīto personu, speciālistu pieredzes uzrādīšanu tai skaitā darba vadītāji, autovadītāji, traktortehnikas vadītāji, spectehnikas operatori, palīgstrādnieki u.c.?
Lūdzu precizējiet kādā veidā autovadītājiem, traktortehnikas vadītājiem vai palīgstrādniekiem u.c. iesaistītajam personālam ir nosakāma pieredze pēc 4.pielikuma 3.5.punkta prasības.

Atbilde:
Nolikuma 3.5. punkta prasības 4.pielikums: prasība paredz nolikuma 3.6. punktā (iepirkuma priekšmeta 1. un 2.daļai) un nolikuma 3.7.punktā (iepirkuma priekšmeta 1.daļai) norādīto speciālistu pieredzes uzrādīšanu.	

